

                     Anexa nr.3
la Hotărârea Consiliului Județean 
Bistrița-Năsăud nr. 38 din 31.03.2016


ROMÂNIA									
CONSILIUL JUDEŢEAN BISTRIŢA-NĂSĂUD
Nr. /_____/____                 

CONTRACT DE ÎNCHIRIERE NR._____/______
(Registrul de contracte)
a bunului imobil situat în localitatea Colibița nr.84, comuna Bistrița-Bîrgăului aflat în administrarea Consiliului Județean Bistrița-Năsăud

Având în vedere Regulamentul privind închirierea  prin licitaţie publică deschisă cu strigare a unui bun imobil, aflat în administrarea Consiliului Județean Bistrița-Năsăud, situat în localitatea Colibița nr.84, în vederea funcționării unui punct farmaceutic-oficină locală de distribuție,

CAPITOLUL I 
Părţile contractante

Județul Bistrița-Năsăud prin Consiliul Județean Bistrița-Năsăud, cu sediul în municipiul Bistrița, str.Piața Petru Rareș nr.1-2, cod fiscal 4347550, cont ___________ deschis la Trezoreria Bistrița, reprezentat prin domnul Emil Radu Moldovan, Președinte al Consiliului Județean Bistrița-Năsăud și domnul Cioarbă Teofil Iulian, Director executiv al Direcției economice, în calitate de locator
şi
………………………………… cu sediul în localitatea ……………………….judeţul/sectorul …………………………….. , str………………….. . nr……., înregistrată la Oficiul National al Registrului Comerţului cu nr. ……………… din …………….. , cont nr……………………….. , deschis la ……………….., cod fiscal ………………, reprezentată prin …………………………… , având funcţia de ……………………………………, în calitate de locatar,
au convenit încheierea prezentului contract de închiriere, cu respectarea prevederilor art.1777-1835 din Legea nr.287/2009 privind Codul civil, republicată, cu modificările și completările ulterioare și următoarelor clauze:

CAPITOLUL II
Obiectul contractului

Art.1. (1) Locatorul închiriează locatarului bunul imobil constând în spațiu în suprafață utilă = 16,02mp, component al ”Unității Individuale U2”, situat în localitatea Colibița nr.84, identificat în Cartea funciară nr.26904-C1-U2 Bistrița-Bîrgăului.
[bookmark: _GoBack](2) Locatarul are dreptul să folosească în comun cu ceilalţi utilizatori ai ”Unităţii Individuale U2” sala de aşteptare, în care are acces publicul.
Art.2. (1) Predarea-primirea spațiului închiriat este consemnată în procesul-verbal de predare/primire, care face parte integrantă din prezentul contract.
(2) Procesul verbal prevăzut la alin.(1) va fi încheiat, datat, semnat şi ştampilat de părţile contractante, menţionându-se totodată starea fizică a imobilului, dotările şi utilităţile de care acesta beneficiază în momentul predării-primirii; după primirea în folosinţă a spațiului, locatarul nu poate formula obiecţii cu privire la starea bunului imobil închiriat. 

CAPITOLUL III
Scopul contractului

Art.3.(1) Spațiul închiriat este dat în folosinţa locatarului pentru funcționarea unui punct farmaceutic-oficină locală de distribuţie.
	(2) Destinaţia spațiului închiriat nu poate fi schimbată.

CAPITOLUL IV
Durata contractului

Art.4.(1) Durata închirierii este de la ________ până la data de 30.06.2020, cu posibilitatea de prelungire, prin acordul de voinţă al părţilor, materializată printr-un act adiţional la contractul de închiriere iniţial, în condiţiile în care locatorului i se va transmite un nou drept de administrare.
(2) Prelungirea contractului de închiriere este permisă numai dacă sunt întrunite, cumulativ, următoarele condiţii:
a) locatarul a achitat chiria la termenele convenite, fără a avea măcar o singură întârziere;
b) locatarul a respectat, fără excepţii, toate celelalte clauze contractuale;
c) locatarul nu este înregistrat cu debite la bugetul de stat, bugetul local, bugetul asigurărilor sociale de stat, bugetele fondurile speciale etc.;
d) locatarul nu a fost sancţionat vreodată prin acte ale organelor abilitate să controleze modul în care îşidesfăşoară activitatea; 
e) locatarul nu se află în procedură de dizolvare ori lichidare, după caz;
f) locatarul nu se află în procedură insolvenţei; 
g) locatarul prezintă dovada solvabilităţii; 
h) locatarul nu şi-a modificat, pe parcursul derulării contractului de închiriere, profilul/obiectul de activitate în raport cu cel avut la data participării la procedura de licitaţie. 


CAPITOLUL V
Preţul contractului şi modalităţile de plată

Art.5.(1)Preţul închirierii – chiria – este de ….euro/mp/lună/fără TVA, plătibili în lei la cursul Băncii Naţionale a României din ziua în care se face plata, și calculat după formula: 16,02 mp x …. euro/mp.
(2) Chiria se datorează începând cu data de ………….şi se achită lunar până la fiecare dată de 10 a lunii pentru luna anterioară, în contul Județului Bistrița-Năsăud RO14TREZ10121A300530XXXX, deschis la Trezoreria Bistrița sau la casieria Consiliului Județean Bistrița-Năsăud.
 (2) Neplata chiriei la data stabilită constituie o încălcare a prezentului contract, iar chiriaşul datorează ca penalităţi, pentru suma neachitată, dobânda legală penalizatoare calculată potrivit art.3, alin.2^1 din  Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, cu modificările şi completările ulterioare.
(3) Neplata chiriei şi a utilităților timp de 3 luni consecutive duce la rezilierea de drept a contractului, fără alte formalităţi prealabile şi fără intervenţia instanţei judecătoreşti, precum şi obligarea chiriaşului la plata de daune-interese. Locatorul poate renunţa la efectele pactului comisoriu mai sus menţionat, informându-l în acest sens pe locatar, care rămâne obligat în continuare la achitarea chiriei restante.
(4) În situația prevăzută la alin.(3), chiriaşul va fi obligat la părăsirea imobilului în termen de 15 zile de la constatarea acestui fapt, pierzând dreptul de a mai beneficia în viitor de un alt imobil aflat în administrarea Consiliului Județean Bistrița-Năsăud.

CAPITOLUL VI
Drepturile şi obligaţiile părţilor

Art.6.Locatorul are dreptul:
a) să încaseze chiria în condiţiileşi la termenele stipulate în prezentul contract;
b) să controleze executarea obligaţiilor locatarului şi respectarea condiţiilor închirierii, având dreptul să constate, ori de câte ori este nevoie şi fără a stânjeni folosinţa bunului de către locatar, starea integrităţii bunului care face obiectul contractului şi dacă acesta este folosit potrivit destinaţiei stabilite;
c) să verifice periodic dacă bunul imobil închiriat este folosit conform destinaţiei pentru care a fost încheiat contractul de închiriere;
d) să denunţe unilateral contractul, în condiţii bine justificate, cu condiţia notificării locatarului, cu cel puţin 60 de zile înainte de data la care denunţarea urmează să producă efecte juridice.
Art. 7.Locatorul se obligă:
a) să predea bunul imobil închiriat, precum şi toate accesoriile sale în starea corespunzătoare destinaţiei în vederea căreia a fost închiriat;
b) să garanteze pentru liniştita şi utila folosinţă a spațiului închiriat, pe tot timpul locațiunii.
c) să depună toate diligenţele pentru rezolvarea oricăror probleme apărute în derularea prezentului contract.
Art.8.Locatarul are dreptul: 
a) să primească bunul imobil închiriat şi accesoriile acestuia în stare corespunzătoare spre a fi utilizat conform destinaţiei stabilite potrivit prezentului contract şi să aibă acces la utilităţile pe care le va plăti separat de chirie.
b) să i se asigure accesul la grupul sanitar component al punctului de prim ajutor, identificat ca și încăperea nr.8, conform planului releveu spațiului, precum și la spațiile comune, instalațiile de folosință comună ale clădirii potrivit cu destinația fiecăruia.
Art.9.Locatarul se obligă:
a) să ia în primire bunul dat în locațiune;
b) să respecte statutul juridic de proprietate publică al bunului închiriat şi să nu desfăşoare fapte şi acte juridice care să aducă atingere dreptului de proprietate publică;
c) să folosească pe toată durata închirierii bunul imobil închiriat ca un bun proprietar, cu bună-credinţă şi potrivit destinaţiei rezultate din prezentul contract, purtând răspunderea pentru toate pagubele produse din culpa sa;
d) să plătească chiria în cuantumul și la termenul stabilite prin contract; 
e) să suporte pe toată durata contractului cheltuielile referitoare la utilităţile consumate pentru folosinţa bunului imobil închiriat, în termen de 15 zile de la data recepţionării facturii, precum și la cheltuielile pentru utilitățile și instalațiile de folosință comună și alte cheltuieli pe care legea le stabilește în sarcina lor;
f) să achite orice alte cheltuieli care decurg din folosinţa spațiului (taxe, impozite, etc.;
g) să execute la timp şi în bune condiţii lucrările de întreţinere şi reparaţii normale ce îi incumbă, în vederea menţinerii bunului imobil închiriat în starea în care l-a primit în momentul încheierii contractului;
h) să nu tulbure desfăşurarea celorlalte activităţi în bunul imobil, desfăşurate de către locator sau ceilalți utilizatori;
i) să răspundă pentru distrugerea totală sau parţială a bunului imobil închiriat, care s-ar datora culpei sale;
j) să repare prejudiciul cauzat, la solicitarea locatorului de drept legal, atunci când se constată pagube la bunul imobil, datorate în mod exclusiv de locatar;
k) să permită locatorului să controleze modul în care este utilizat bunul imobil închiriat şi starea acestuia, ori de câte ori este necesar;
l) să nu aducă modificări bunului imobil închiriat decât cu acordul prealabil, în scris, a locatorului, care se solicită de către locatar, şi cu respectarea legislaţiei în vigoare privind autorizarea executării lucrărilor de construcţii şi a reglementărilor privind documentaţiile urbanistice aprobate;lucrările adăugate şi autonome efectuate de locatar asupra bunului pe durata locaţiunii vor rămâne, la încetarea contractului de închiriere, în proprietatea locatorului fără vreo obligaţie de plată a contravalorii lor în sarcina acestuia; 
m) să restituie bunul imobil închiriat la expirarea/încetarea din orice cauză a contractului în starea în care l-a primit, conform procesului-verbal de predare-primire, în caz contrar urmând să suporte contravaloarea daunelor produse;
n) la încetarea contractului de închiriere prin ajungere la termen locatarul este obligat să restituie locatorului bunurile de retur în mod gratuit şi libere de orice sarcini;
o) să nu cedeze contractul, să nu subînchirieze și să nu constituie ca și garanție sub orice formă, în tot sau în parte, bunul imobil închiriat ce face obiectul prezentului contract;
p) să nu angajeze şi/sau să permită desfăşurarea unor activităţi ilegale în bunul imobil (spaţiul) închiriat;
q) să nu schimbe destinaţia sau specificul bunului imobil închiriat ce face obiectul prezentului contract;
r) să obţină avizele şi autorizaţiile necesare desfăşurării activităţilor în cadrul bunului imobil închiriat, cu respectarea legislaţiei în vigoare.
s) să respecte dispoziţiile legale privind prevenirea şi stingerea incendiilor, normele sanitare şi de protecţie a mediului înconjurător.
t) să înştiinţeze imediat pe locator despre orice acţiune a unei terţe persoane care îi tulbură folosinţa.
u) să inregistreze contractul de închiriere în maximum 15 zile de la încheiere, la Administratia Județeană a Finanțelor Publice Bistrița-Năsăud.




CAPITOLUL VII
Răspunderea contractuală, penalităţi şi daune-interese

Art.10.Pentru neîndeplinirea sau îndeplinirea necorespunzătoare a obligaţiilor prevăzute în prezentul contract, părţiledatorează daune interese, stabilite potrivit prezentului contract, în condițiile legii.
Art.11.Partea în culpă se obligă să plătească despăgubiri care să acopere integral paguba suferită de cealaltă parte pentru nerespectarea parţială sau totală ori pentru îndeplinirea defectuoasă a clauzelor contractuale.

CAPITOLUL VIII
Rezilierea contractului

Art.12.Neexecutarea/Executarea necorespunzătoare a obligaţiilor asumate de către una dintre părţi fără justificare, dă dreptul părţii lezate să rezilieze contractul, prin notificare scrisă, şi să pretindă daune-interese. Rezilierea nu va avea efect asupra obligaţiilor deja scadente între părţi.
Art.13.În cazul în care s-a depăşit termenul de plată a contravalorii utilităţilor cu 60 de zile de la data scadenţei sau în cazul nerespectării unei alte obligaţii asumate de locatar, prezentul contract se reziliază de drept, fără punere în întârziere, fără alte formalităţi şi fără intervenţia vreunei instanţe de judecată.

CAPITOLUL IX
Evacuarea chiriaşului

Art.14(1) Dacă prin lege nu se prevede altfel, evacuarea chiriaşului se face în baza unei hotărâri judecătoreşti.
(2) Chiriaşul este obligat la plata chiriei prevăzute în contract până la data eliberării efective a locuinţei, precum şi la repararea prejudiciilor de orice natură cauzate locatorului până la acea dată.

CAPITOLUL X
Forţa majoră şi cazul fortuit

Art.15.(1) Dacă legea nu prevede altfel sau părţile nu convin contrariul, răspunderea este înlăturată atunci când prejudiciul este cauzat de forţă majoră sau de caz fortuit.
(2) Forţa majoră este orice eveniment extern, imprevizibil, absolut invincibil şi inevitabil.
(3) Cazul fortuit este un eveniment care nu poate fi prevăzut şi nici împiedicat de către cel care ar fi fost chemat să răspundă dacă evenimentul nu s-ar fi produs.
(4) Dacă, potrivit legii, debitorul este exonerat de răspundere contractuală pentru un caz fortuit, el este, de asemenea, exonerat şi în caz de forţă majoră.
(5) Partea afectată de un caz de forţă majoră are obligaţia de a anunţa în scris celeilalte părţi imediat ce a luat cunoştinţă despre încetarea respectivului caz şi de a relua imediat executarea prezentului contract.
(6) Părţile vor depune toate diligenţele pentru prevenirea şi/sau limitarea efectelor cazurilor de forţă majoră.

CAPITOLUL XI
Subînchirierea

Art.16. Subînchirierea în tot sau în parte a bunului imobil închiriat ori cesiunea contractului de închiriere unui terţ este interzisă.

CAPITOLUL XII
Garanţia de bună execuţie

Art.17. (1) În scopul garantării îndeplinirii întocmai a obligaţiei de plată a chiriei, precum şi a obligaţiei de reparare a oricărui prejudiciu suferit de locator prin neîndeplinirea sau îndeplinirea defectuoasă de către locatar a obligaţiilor prevăzute în prezentul contract, garanţia de participare depusă de locatar rămâne la dispoziţia locatorului pe toată perioada derulării contractului de închiriere, până în momentul lichidării definitive a contractului încheiat, ca și garanție de bună execuție. 
(2) Locatorul poate executa garanţia de bună execuţie, fără nicio formalitate prealabilă, în cazul în care locatarul nu îşi îndeplineşte obligaţiile contractuale.
(3) În cazul executării garanţiei de bună execuţie, locatarul are obligaţia reconstituirii acesteia la valoarea iniţială, în termen de 15 zile de la data executării, sub sancţiunea rezilierii de plin drept a contractului, fără punere în întârziere, fără alte formalităţi prealabile şi fără intervenţia instanţei judecătoreşti.
(4) Toate comisioanele şi spezele bancare, precum şi alte cheltuieli necesare executării garanţiei de bună execuţie se suportă de către locatar.




CAPITOLUL XIII
Încetarea contractului

Art.18. Contractul de închiriere încetează în următoarele situaţii:
a) prin acordul părţilor;
b) la expirarea duratei stabilite în contractul de închiriere, dacă părţile nu convin, în scris, prin act adiţional, prelungirea acestuia;
c) în cazul în care interesul naţional sau local o impune, prin denunţarea unilaterală de către locator, după o prealabilă notificare a locatarului (cu minim 15 zile înainte);
d) în cazul nerespectării obligaţiilor contractuale de către locatar, prin reziliere de către locator, cu plata unei despăgubiri în sarcina locatarului;
e) în cazul nerespectării obligaţiilor contractuale de către locator, prin reziliere de către locatar, cu plata unei despăgubiri în sarcina locatorului;
f) la dispariţia, dintr-o cauză de forţă majoră, a bunului închiriat;
g) în cazul în care este schimbată destinaţia obiectivului pentru care spaţiul a fost închiriat, respectiv desfăşurarea de activităţi farmaceutice, contractul de închiriere este reziliat de drept.
h)  din orice alte cauze prevăzute de lege sau de prezentul contract.
    Art.19. La expirarea termenului pentru care a fost încheiat, contractul încetează de drept, tacita relocaţiune nu operează, contractul putând fi prelungit numai prin acordul părţilor exprimat în scris.

CAPITOLUL XIV
Litigii

Art.20. Orice litigiu izvorât din încheierea, executarea, modificarea, încetarea şi interpretarea clauzelor prezentului contract se va soluţiona pe cale amiabilă, iar dacă acest lucru nu este posibil, va fi supus spre soluţionare instanţelor române competente, potrivit Regulamentului privind închirierea  prin licitaţie publică deschisă cu strigare a unui bun imobil, aflat în administrarea Consiliului Județean Bistrița-Năsăud, situat în localitatea Colibița nr.84, în vederea funcționării unui punct farmaceutic-oficină locală de distribuție.


CAPITOLUL XV
Dispoziţii finale

Art.21. Legea aplicabilă prezentului contract este legea română.
Art.22. Orice modificare a prezentului contract se poate face numai prin act adiţional semnat şi ștampilat de ambele părţi.
Art.23. Orice comunicare între părţi trebuie expediată la adresele menţionate la cap. I, prin scrisoare recomandată cu confirmare de primire, prin curier sau prin fax, cu confirmarea expedierii acesteia. În situaţia în care comunicarea se face prin poştă, aceasta va fi considerată primită la data menţionată pe confirmarea de primire, iar în cazul în care comunicarea se face prin fax, aceasta va fi considerată recepţionată în a doua zi lucrătoare de la data expedierii acesteia.
Art.24.Prezentul contract s-a încheiat astăzi …………. în 3 (trei) exemplare, în 3(trei) exemplare, câte unul pentru fiecare parte și un exemplar pentru organele fiscal teritoriale şi conţine ___ file.

               LOCATOR,                                                      LOCATAR,
JUDEȚUL BISTRIȚA-NĂSĂUD					                     
             PREȘEDINTE
    EMIL RADU MOLDOVAN


DIRECȚIA ECONOMICĂ
DIRECTOR EXECUTIV,


SERVICIUL COORDONARE INSTITUȚII 
SUBORDONATE, ADMINISTRARE PATRIMONIU
          ȘEF SERVICIU

	
Vizat C.F.P             





Vizat juridic,






Întocmit, GM/C.G.A

